य बितता गया. बेडरूम में हम साथ जाते पर वे निचे फर्श पर अपना बिस्तर बिछाते और सो जाते. हममें ज्यादा बातें नही होती थी. मैं नौकरी के लिए आवेदन कर रही थी और मुझे एक बैंक में क्लर्क की नौकरी मिल गई. लेकिन मेरी पोस्टिंग एक छोटे कस्बे में हुई. मैं खुश थी कि अब मुझे इस जमघट में रहकर पति-पत्नी वाला नाटक नहीं करना होगा. एक बेडरूम मे सोने से बच जायेगे. लेकिन घरवालों के लिए और समाज के लिए तो हम पति-पत्नी ही थे. हम दोनों के अलग अलग शहर में रहने को लेकर महीप के घरवालों में और मेरे मयके में भी बहस छिड़ गई. आखिर यह तय हुआ कि महीप पति-पत्नी एकत्रीकरण के प्रावधान के तहत जहां मेरी पोस्टिंग हुई है वहीं पर अपना तबादला करवा ले.
दो महिने बाद ही महीप अपनी पोस्टिंग करवा कर उस छोटे-से कस्बे में आ गये जहां पहले से ही मैंने एक अपार्टमेंट में टू बेडरूम किचन वाला फ्लैट किराये से ले रखा था. एक बेडरूम में हमने डबल बेड और दोनों के कपडों की अलमारी रख ली थी ताकि हमारे घर से कोई आए तो उन्हें यह न लगे की हम अलग-अलग बेडरूम में सोते है. मुझे अपने मनमर्जी से जिने की पूरी आजादी थी. वे अपनी जिन्दगी जी रहे थे. घर के कामों मे मेरी मदत भी कर देते. कभी वे खाना बनाते तो कभी मैं. यहां तक की वे बर्तन मांजना और झाडू पोछा तक कर लेते थे. मुझे कभी घर आने में देर हो जाती तो फोन करके बस इतना ही पूछते थे कि, 'कब तक आओगी' यह कभी नहीं पूछा की देर क्यों हो रही है, मेरे देर से आने का कारण आज तक उन्होंने नहीं पूछा था.
वे मेरा पूरा-पूरा ख्याल रखते, कभी बिमार हो गई तो डॉक्टर के पास ले जाना, दवाई खिलाना और सुश्रुषा करने में उन्होंने कोई कोताही नहीं बरती. लेकित बात बहुत कम करते. उनके इस स्वभाव ने मेरा मन मोह लिया था. लगता काश यदि मैं सरल से प्यार नहीं करती तो ये मेरे लिए कितने 'परफेक्ट' पति थे. अगले जन्म के लिए उन्हें बुक करा लू ऐसा कई बार मेरे दिल में आया. मन यह भी चाहने लगा की ऐसा ही स्वभाव सरल का हो. वो भी इसी तरह मेरी कदर करे, मुझे अपनी पलकों पे बिठाके रखे. लेकिन सपने तो नींद खुलने पर टूटते ही है.
दोनों ने हाथ मिलाया. पहले तो सरल ने बताया उसकी अग्निवीर वाली नोकरी का बॉन्ड खत्म हो गया है और अभी फिलहाल बेरोजगार है. नौकरी की तलाश में ही इस शहर आया है. यहां किसी होटल में रूकने की जगह वह सीधे यहां चला आया. उसने कोई गलती तो नहीं की. उसकी बात सुनकर हम दोनों एक दूसरे के चेहरे देखने लगे. हमारे बिच खामोशी छा गई.
लेकिन जैसे ही महिप ने कहा वह एक रात क्या सप्ताह पंद्रह दिन रूक सकता है.. उसे कोई एतराज नहीं. महीप की इस बात से मैं आश्वस्त हुई. मुझे इसी बात का डर लग रहा था कि, महीप सरल के रूकने पर नाराज ना हो जाये. मेरी तो इच्छा थी की सरल यही रूके. मेहमानों के लिए यहा कोई अलग कमरा नहीं था. अतः महीप सरल के साथ अपना कमरा शेअर करने के लिए तैयार हुए. तत्पश्चात इधर उधर की बातें करते रहे. रात का खाना खाकर तय नुसार हम अपने बेडरूम में चले गये.
रात तकरीबन दो बजे होंगे मेरे मोबाईल की रिंग बज उठी इतनी रात कौन कॉल कर रहा है, मन ही मन उसे गालियां देते हुए मोबाईल देखा तो वह कॉल सरल का था. यह जानने के लिए बगल के ही कमरे में रहते हुए सरल फोन कैसे कर रहा है, मैं फोन हाथ में लेकर दरवाजे के पास पहुंची और दरवाजा खोला तो देखा सरल सामने ही खडा था. वह जल्दी से अंदर आ गया और दरवाजा बंद कर मुझे अपनी बाहों में जकड़ लिया और "अब जुदाई बर्दाश्त नहीं होती" कहते हुए मुझे चूमने की कोशिश करने लगा. मैं कसमसाई. रात खाना खाते वक्त उसने अपनी जेब से देसी ठर्रे की बोतल निकाली थी और महीप के साथ शेयर करके पिना चाहता था पर महीप ने मना किया तो उसने अकेले ही वह बोतल खाली कर दी थी. उसके मुंह से निकला हुआ शराब की बदबू मेरे नथूनों में समा गई मुझे मतली सी आने लगी.
उससे खुद को छुड़ाने के लिए मैंने कहा, "महीप जाग गये और उन्होंने देख लिया तो क्या सोचेगे" वह बोला "अरे वह तो जबरदस्त खर्राटे मार रहा है. दोपहर में देखा नहीं उसने हमें बाहों में देखकर भी अनदेखा वह हमारे रिश्ते के बारें में सब जानता है. उसे क्या फर्क पड़ेगा ?" मैं उसकी मजबुत पकड में छटपटा रहीं थी. उसके शराब की बदबू मुझे सही नही जा रही थी. अपनी पूरी ताकत से उससे अपने आप को छुडाते हुये बोली,
"हां ऐसा ही समझ लो... पहले मैं अपने डिवोर्स के पेपर रेडी करती हूं. महीप से तलाक लेती हूं फिर हम शादी कर लेंगे उसके बाद जितनी मर्जी चलानी है चला लेना. मैं रोकूंगी नहीं. पर अभी नहीं... छोडों.. छोड दो" कहते हुए मैंने उससे अपने आप को छुडाया और उसे धक्का देते हुए कमरे से बाहर किया. तभी हम दोनों की नजर बगल के बेडरूम के दरवाजे पर खड़े महीप पर पड़ी. मैं अपने आप को शर्मसार महसूस करने लगी. मानों मैंने कोई बहुत बड़ी च